rejauldu/bengali-wikipedia huggingface dataset:
পরৈকোড়া গণহত্যা বাংলাদেশের স্বাধীনতা যুদ্ধ চলাকালে চট্টগ্রামের পরৈকোড়া, বাথুয়াপাড়া ও পূর্বকন্যারা গ্রামে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের চট্টগ্রামে বাঙ্গালী হিন্দুদের উপর সংগঠিত হত্যাকাণ্ডকে বোঝায়। হিন্দু সম্প্রদায় অধ্যুষিত উক্ত তিন গ্রামে ২২টি জমিদার পরিবার বসবাস করত। ১৯৭১ সালের ২১ মে সকাল ১০টা হতে বিকেল ৩টা পর্যন্ত সামরিক বহর সহ ঘেরাও করে পাকিস্তানি সেনা হত্যালীলা চালায়। ১৭৬ জন পুরুষ সহ মোট ২৭৬ হত্যাকাণ্ডে মারা যান।   পটভূমি পরৈকোড়া, বাথুয়াপাড়া ও পূর্বকন্যারা গ্রাম হিন্দু অধ্যুষিত সমৃদ্ধশালী গ্রাম ছিল। ১৯৭১ সালে, যখন পাকিস্তানি দখলদারি সেনাবাহিনী অপারেশন সার্চলাইট শুরু করে এবং হিন্দুদের উপর গণহত্যা শুরু করে, তখন হাজার হাজার হিন্দু ভারত পালিয়ে যেতে শুরু করে।শর্মিলা বোস Anatomy of Violence: Analysis of Civil War in East Pakistan in 1971: Military Action: Operation Searchlight  ইকোনমিক এন্ড পলিটিক্যাল উইকলি বিশেষ নিবন্ধ, অক্টোবর ৮, ২০০৫ চট্টগ্রাম শহরের অনেক হিন্দু ব্যবসায়ী একাত্তরের মার্চে তাঁদের পরিবার–পরিজন নিয়ে পড়ইকোরায় আশ্রয় নিয়েছিলেন। গ্রামের বাসিন্দা ও শহর থেকে আসা লোকজনের নিরাপত্তা দিতে স্থানীয় মুক্তিযোদ্ধারা পাহারার সশস্ত্র ব্যবস্থা করেন। রাজাকার খায়ের আহমদ চৌধুরী ওরফে খয়রাতি মিয়া চট্টগ্রাম ক্যান্টনমেন্টে গিয়ে পাকিস্তািন বাহিনীকে এই তথ্য দেয়। ২১ মে পাকিস্তানি বাহিনী পড়ইকোরা ঘেরাও করলে সে তাদের স্বাগত জানায়।  ঘটনাবলী  ২১ মে সকাল ৯ টার দিকে চট্টগ্রাম শহর থেকে পাকিস্তানি সৈন্য ৩৭ টি সৈন্যবোঝাই ট্রাক ও অন্যান্য গাড়ি পড়ৈকোড়া, বাথুয়াপাড়া ও পূর্বকন্যারা গ্রামে প্রবেশ করে। এলাকার কুখ্যাত রাজাকার ও মুসলীম লীগ নেতা খয়রাতি মিয়া (খায়ের আহমদ চৌধুরী) ও তার সহযোগীরা পাকিস্তানি সেনাদের পথ দেখিয়ে গ্রামে প্রবেশ করতে সাহায্য করে। পাকবাহিনী স্থানীয় রাজাকারদের নিয়ে পরৈকোড়া হিন্দু অধ্যুষিত গ্রামে হামলাশুরু করলে মুক্তিযোদ্ধারাও প্রতিরোধ শুরু করে এবং তাদের প্রতিরোধের মুখে কমপক্ষে ৩ জন রাজাকার মারা যায়। অতর্কিত প্রতিরোধের ফলে পাকবাহিনী প্রথমে প্রায় ঘণ্টাদুয়েক আক্রমণ বন্ধ রেখে পরে আরো সৈন্য ও রাজাকারদের নিয়ে তীব্রভাবে আক্রমণ চালায়। নির্বিচারে গ্রামে আগুন লাগিয়ে দেওয়া হয়। গুলি ও ধারালো অস্ত্রের সাহায্যে কুপিয়ে পুরুষদের হত্যা করা হয়। হিন্দু নারীদের ধরে নিয়ে গিয়ে ধর্ষণ করে পাকিস্তান হানাদার বাহিনী। হিন্দু বাড়ি থেকে হরণ করে নেওয়া গবাদি পশু দিয়ে রাজাকার খয়রাতি মিঞা পাকিস্তান বাহিনীর জন্য ভোজের আয়োজন করে।  বর্তমানে চট্টগ্রামে প্রতিবছর ২১মে পরৈকোড়া গণহত্যা দিবস হিসাবে স্মরণ করা হয়।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ গণহত্যা বিষয়শ্রেণী:বাঙালি হিন্দু গণহত্যা বিষয়শ্রেণী:আনোয়ারা উপজেলা
বামবোলিম () ভারতের গোয়া রাজ্যের উত্তর গোয়া জেলার একটি শহর। এটি পানাজি শহরের দক্ষিণ-পশ্চিমে অবস্থিত।   জনসংখ্যার উপাত্ত  ভারতের ২০০১ সালের আদমশুমারি অনুসারে বামবোলিম শহরের জনসংখ্যা হল ৫৩১৯ জন। এর মধ্যে পুরুষ ৬৪% এবং নারী ৩৬%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে বামবোলিম এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
শনি () হিন্দুধর্মে শনি গ্রহের ঐশ্বরিক মূর্তিকে বোঝায়, এবং হিন্দু জ্যোতিষশাস্ত্রে নয়টি স্বর্গীয় বস্তুর (নবগ্রহ) মধ্যে একটি। তাকে কৃষ্ণের অবতার বলে মনে করা হয়, এবং ব্রহ্মবৈবর্ত পুরাণে কৃষ্ণ বলেছেন যে, গ্রহগুলোর মধ্যে তিনি শনি। পুরাণে শনি পুরুষ হিন্দু দেবতা, যাঁর মূর্তিশিল্পে তলোয়ার বা দণ্ড (রাজদণ্ড) বহনকারী ও কাকের উপর বসে থাকা কালো চিত্র রয়েছে। তিনি কর্ম, ন্যায়বিচার ও প্রতিশোধের দেবতা এবং একজনের চিন্তা, কথা ও  কর্মের উপর নির্ভর করে ফলাফল প্রদান করেন।  শনি দীর্ঘায়ু, দুঃখ, মৃত্যু, বার্ধক্য, শৃঙ্খলা, সীমাবদ্ধতা, দায়িত্ব, বিলম্ব, উচ্চাকাঙ্ক্ষা, নেতৃত্ব, কর্তৃত্ব, নম্রতা, সততা ও অভিজ্ঞতার জন্মগত জ্ঞানের নিয়ামক। তিনি আধ্যাত্মিক তপস্যা, শৃঙ্খলা ও বিবেকপূর্ণ কাজকেও বোঝায়। তাঁর দুজন স্ত্রী- প্রথম জন নীলা, নীলা রত্নপাথরের মূর্তি এবং দ্বিতীয় জন মান্দা, গন্ধর্ব রাজকন্যা।  পৌরাণিক কাহিনি 200px|thumb|শকুনের উপর শনি দেবতা বসে আছেন। শনি হিন্দুধর্মের একজন দেবতা যিনি সূর্যদেব ও তার পত্নী ছায়াদেবীর (সূর্যদেবের স্ত্রী ও দেব বিশ্বকর্মার কন্যা দেবী সংজ্ঞার ছায়া থেকে সৃষ্ট দেবী ছায়া) পুত্র, এজন্য তাকে ছায়াপুত্র-ও বলা হয়। শনিদেব, মৃত্যু ও ন্যায় বিচারের দেবতা যমদেব বা ধর্মরাজ ও পবিত্র শ্রী যমুনা দেবীর অনুজ ভ্রাতা। Effectuation of Shani Adoration pg. 10 at http://books.google.com/books?id=RnzLgxvmOFkC&pg=PA9&dq=shani+karma&cd=2#v=onepage&q=shani%20karma&f=false ব্রহ্মবৈবর্ত পুরাণ মতে একদিন শনির ধ্যানের সময়, তার স্ত্রী দেবী ধামিনী সুন্দর বেশভূষা নিয়ে তার সামনে এলে ধ্যানমগ্ন শনিদেব সেদিকে খেয়াল না করাতে পত্নী ধামিনী বা মান্দা শনিদেবকে অভিশাপ দিলেন, আমার দিকে তুমি ফিরেও চাইলে না। এরপর থেকে যার দিকে চাইবে, সে-ই ভস্ম হয়ে যাবে। কোনো কোনো মতে মনে করা হয় যে এটি মঙ্গলদোষের প্রভাবে হয়েছে। মধ্যযুগীয় গ্রন্থ মতে শনি হলেন একজন দেবতা, যিনি দুর্ভাগ্যের অশুভ বাহক হিসেবে বিবেচিত হন। কিন্তু তা প্রকৃতপক্ষে সত্য নয়। শনি ভালোর জন্য ভালো আর খারাপের জন্য খারাপ। তিনি খুব ধৈর্যশীল ও বুদ্ধিমান।  তিনি মহাদেব হতে বক্রদৃষ্টির বর পেয়েছিলেন, যা ব্যক্তিকে সঠিক পথে নিয়ে আসে। উল্লেখ্য, কর্মফল দিতে গিয়ে তিনি অনেকের রোষানলে পড়লেও  কখনোই সত্যের পথ থেকে তিনি বিচ্যুত হননি।  টীকা  তথ্যসূত্র  আরও পড়ুন       বহিঃসংযোগ    Astronomical Names for the Days of the Week, M Falk (1999)  The God Shani or the Planet Saturn , Iconongraphy on a column in Madurai Meenakshi Temple, British Library  Shani Chalisa In Hindi With English PDF File   বিষয়শ্রেণী:হিন্দু পৌরাণিক দেবদেবী বিষয়শ্রেণী:হিন্দু দেব বিষয়শ্রেণী:নবগ্রহ বিষয়শ্রেণী:হিন্দু দেবতা বিষয়শ্রেণী:বৈদিক দেবদেবী
হিল্ডামিট লেপচা|থাম্ব হিল্ডামিট লেপচা, লোক সংগীতের একজন প্রকাশক।  তিনি ২০১৩ সালে পদ্মশ্রী পুরস্কার প্রাপ্ত হন।  হিল্ডামিত এতিহ্যবাহী লেপচা বাদ্যযন্ত্রের পাশাপাশি লেপচা গানের অভিনয়শিল্পী হিসাবেও দক্ষতা অর্জন করেছেন।   জীবনের প্রথমার্ধ  হিল্ডামিত লেপচা ১৯৫৬ সালে পশ্চিমবঙ্গের দার্জিলিং জেলার কালিম্পংয়ে জন্মগ্রহণ করেছিলেন।   তথ্যসূত্র   বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ভারতীয় লোক গায়িকা বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:কালিম্পং জেলার ব্যক্তি বিষয়শ্রেণী:ভারতীয় লোক গায়ক বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:পশ্চিমবঙ্গের সঙ্গীতশিল্পী
থাম্ব|ডান|একজোড়া করতাল ব্লকথাম্ব|ডান|এক ব্লকের করতাল থাম্ব|250px|রাজস্থানি করতালবাদক করতাল হলো কাঠ ও/বা পিতলের তৈরি এক ধরনের বাদ্যযন্ত্র। এর আকৃতি কিছুটা থালার মতো। এর বাদনরীতি একাধারে তাল, লয় ও ছন্দ নিরূপণে সাহায্য করে। সাধারণত করতালের সুতা বা দড়ি আঙ্গুলে (বিশেষ করে তর্জনী) আটকিয়ে হাতের তালুতে চাপ ও ছাড় দিয়ে এটি বাজাতে হয়। হাতের এই চাপ ও ছাড়ের ওপরই করতালের ধ্বনির উচ্চতা ও মৃদুতা নির্ভর করে। কীর্তনে খোলের অনুষঙ্গ হিসেবে করতাল একটি অপরিহার্য যন্ত্র বলে বিবেচিত হয়। কোনো কোনো এলাকায় এটি এটি খঞ্জনি নামেও পরিচিত।   ইতিহাস ও বৈশিষ্ট্য  করতাল নামটি সংস্কৃত শব্দ কর ও তাল থেকে এসেছে। আবার এটাও ধরা হয় যে দুই করতলে ধরে বাজানো হয় বলে এর নামকরণ করা হয়েছে করতাল।  ওড়িশার দশকাঠিও একই রকম একটি বাদ্যযন্ত্র। এই নাম থেকে ওড়িশায় আলাদা একটি লোকনাট্যের সৃষ্টি হয়েছে। রামতলী হলো এমনি একটি লোকনাট্য যা ঐতিহ্যবাহী কিংবদন্তি অনুসারে রামায়ণের সাথে সংশ্লিষ্ট।  তেলুগু ভাষায় করতাল ধ্বনি শব্দটি হাততালির শব্দকে বুঝানো হয়ে থাকে।  করতাল (ব্লক): ঝুনঝুনিসহ একজোড়া কাঠের ব্লক দিয়ে একটি করতাল তৈরি হয়। এক হাতে এক জোড়া ব্লক বা একটি করতাল বাজানো হয়। কাঠের টুকরোগুলি পরস্পরকে দ্রুত আঘাত করে শব্দ তৈরি করতে পারে।  ব্যবহার ও প্রয়োগ  দুই হাতের আঙুলের (বিশেষ করে তর্জনী) সঙ্গে এর দড়ি বা সুতা পেঁচিয়ে পরস্পরের গায়ে আঘাত করে এই যন্ত্র বাজানো হয়। এই দড়ি বা সুতাকে বলা হয় দরজ্জু। যদিও বিভিন্ন ধরনের করতালে বিভিন্ন পদ্ধতি অনুসৃত হয়। ধাতু নির্মিত বিশেষ করে পিতলনির্মিত এই বাদ্যযন্ত্রটি অনুরূপ বাদ্যযন্ত্র মন্দিরার চেয়ে আকারে কিছুটা ছোট। তবে এর আওয়াজ বেশ তীব্র, প্রখর এবং মন্দিরার মতো ততটা শ্রুতিমধুরও নয়। কখনো কখনো সেটা কারো কাছে বেশ বিরক্তিকর মনে হয়। ওড়িয়া, কেরালা, তেলুগুসহ আরো অনেক দক্ষিণ এশীয় লোকগানে প্রাচীনকাল থেকে করতাল ব্যবহৃত হয়ে আসছে। করতালের ব্যাপক ব্যবহার শুরু হয় চৈতন্যদেবের সময়কালে, বিশেষ করে তৎকালের কীর্তন গানে। পথ-কীর্তনে করতাল একটি অপরিহার্য বাদ্যযন্ত্র। বাংলাদেশ, ভারত ও পাকিস্তানের প্রায় সকল লোকগানে করতালের ব্যবহার থাকলেও সেসব করতালের গড়ন বঙ্গ অঞ্চলে বা বাংলা গানে ও কীর্তনে ব্যবহার করা করতালের সদৃশ নয়।   তথ্যসূত্র         বিষয়শ্রেণী:ভারতীয় বাদ্যযন্ত্র বিষয়শ্রেণী:ঘনযন্ত্র
রেস্টুরেন্ট ও রন্ধনশিল্প বিভাগ, উমিয়া বিশ্ববিদ্যালয় () হল উমিয়া বিশ্ববিদ্যালয়ের একটি অংশ।  ১৯৯৬ সালে উমিয়া বিশ্ববিদ্যালয়ের রন্ধশিল্প বিভাগটি চালু হয়। ২০০২ সালে উমিয়া বিশ্ববিদ্যালয়ের রেস্টুরেন্ট এবং রন্ধনশিল্প বিভাগ শুরু হয়। সৃজনশীল রন্ধন বা রেস্টুরেন্ট আতিথেয়তার জন্য ব্যাচেলর ডিগ্রী দেয়া হয়।  প্রতিষ্ঠার পর থেকেই প্রতিষ্ঠানটি ধীরে ধীরে উন্নতি লাভ করেছে। অতিথি অধ্যাপক গার্ট ক্লোৎজে এই বিভাগের অন্যতম একজন যিনি এই বিষয়ে অত্যন্ত অভিজ্ঞ। ২০০৫ সালে সুইডেনের অন্যতম বিখ্যাত রাঁধুনী এবং রেস্তঁরার পরিচালক মার্কাস স্যামুয়েলসন এই বিভাগে উপরি অধ্যাপক হিসেবে নিযুক্ত হন। বর্তমানে ম্যাথিয়াস ডালগ্রেন অধ্যাপক হিসেবে নিযুক্ত হন। ম্যাথিয়াস হলেন সুইডেনের একমাত্র বিশ্ব-পুরস্কারজয়ী ব্যক্তিত্ব এবং দুইটি রেস্তঁরা - স্টকহোমের ডাইনিং রুম এবং খাদ্য বার-এর পরিচালক।   অধ্যাপক   গার্ট ক্লোৎজে - অধ্যাপক পরিদর্শন   ম্যাগনাস জোহানসন - যোজন লেকচারার, জোকো   ম্যাগনাস এক - যোজন লেকচারার, ওয়াক্সেন স্কার্গার্ডস্ক্রোগ   ম্যাথিয়াস ডালগ্রেন - যোজন অধ্যাপক,   আইয়ে অরি মন্তান - পরিদর্শন লেকচারার  জোর্ন নরেন - প্রভাষক  পার ভেডম্যান - প্রভাষক   পিটার ভেগ - স্টাডিজ / সহকারী পরিচালক   আরো দেখুন   উমিয়া বিশ্ববিদ্যালয়  ব্যবসায় ও অর্থনীতি বিভাগ, উমিয়া বিশ্ববিদ্যালয়   তথ্যসূত্র    বহিঃসংযোগ   অফিশিয়াল ওয়েবসাইট   বিষয়শ্রেণী:উমিয়া বিশ্ববিদ্যালয়
বাংলাদেশ ইনস্টিটিউট অব মেরিন টেকনোলজি (বিআইএমটি) হল একটি সরকারি ইঞ্জিনিয়ারিং ইনস্টিটিউট, যেখানে মেরিন এবং  শিপ বিল্ডিং প্রযুক্তিতে চার বছর মেয়াদি ডিপ্লোমা  ইন ইঞ্জিনিয়ারিং বিষয়ে শিক্ষাদান করা হয়। বিআইএমটিতে ইঞ্জিনিয়ারিং বিভাগে অধ্যয়নের জন্য চারটি পৃথক কোর্সও রয়েছে। প্রতিষ্ঠিানটি প্রবাসী কল্যাণ ও বৈদেশিক কর্মসংস্থান মন্ত্রণালয়ের জনশক্তি কর্মসংস্থান ও প্রশিক্ষণ ব্যুরো দ্বারা পরিচালিত ও নিয়ন্ত্রিত হয়।   ইতিহাস  ১৯৫৮ সালে বাংলাদেশ ইনস্টিটিউট অব মেরিন টেকনোলজি প্রতিষ্ঠিত হয়েছিল। ১৯৬০ সাল থেকে এটি মেরিন ডিজেল ট্রেনিং সেন্টার (এমডিটিসি) নামে পরিচিত ছিল। ১৯৭৯ সালের ১০ ডিসেম্বর এর নাম পরিবর্তন করে বাংলাদেশ ইনস্টিটিউট অব মেরিন টেকনোলজি করা হয়।   ক্যাম্পাস  বিআইএমটি নারায়ণগঞ্জ জেলার বন্দর উপজেলায় শীতলক্ষ্যা নদীর পূর্ব তীরে অবস্থিত। এর ক্যাম্পাসের মোট আয়তন ৯ একর। নারায়ণগঞ্জ শহর থেকে নদীতে নৌকা করে খুব সহজেই ক্যাম্পাসে যাওয়া যায়। ট্রিবিণী খালটি ক্যাম্পাসের দক্ষিণ সীমানা চিহ্নিত করেছে।  শিক্ষা কার্যক্রম  বিআইএমটিতে  চার বছর মেয়াদি ডিপ্লোমা ইন মেরিন ইঞ্জিনিয়ারিং এবং ডিপ্লোমা ইন শিপবিল্ডিং ইঞ্জিনিয়ারিং বিষয়ে শিক্ষাদান করা হয়। এছাড়াও একই বিষয়ে দুই বছর মেয়াদি ট্রেড কোর্স, শর্ট কোর্স এবং বহিরাগন কোর্স করা হয়। ডিপ্লোমা কোর্সে ভর্তির জন্য HSC সমমান পাস হতে হয় এবং ট্রেড কোর্সে ভর্তির জন্য SSC সমমান পাস হতে হয়।  তথ্যসূত্র  বিষয়শ্রেণী:১৯৫৮-এ পূর্ব পাকিস্তানে প্রতিষ্ঠিত বিষয়শ্রেণী:নারায়ণগঞ্জ জেলার মহাবিদ্যালয় বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশ কারিগরি শিক্ষা বোর্ডের অন্তর্ভুক্ত শিক্ষাপ্রতিষ্ঠান
ফুকি ইয়ামাদা (; জন্ম: ১০ জুলাই ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানি ক্লাব টোকিও ভের্দি এবং জাপান জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৬ সালে, ইয়ামাদা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছেন।  প্রারম্ভিক জীবন ফুকি ইয়ামাদা ২০০১ সালের ১০ই জুলাই তারিখে জাপানের শিগা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইয়ামাদা জাপান অনূর্ধ্ব-১৫ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৬ সালের ২৪শে এপ্রিল তারিখে তিনি নরওয়ে অনূর্ধ্ব-১৫ দলের বিরুদ্ধে ম্যাচে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2686417 ইয়ামাদা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত জাপান অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:টোকিও ভের্দির খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ক্লাব দেস্পোর্তিভো নাসিওনালের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কিয়োতো সাঙ্গা ফুটবল ক্লাবের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের অলিম্পিক ফুটবলার
thumb|right|ভার বিভাগের ওপ্সে একটি গির্জার মধ্যকর্ণে ফরাসি গণরাষ্ট্রের মূলমন্ত্র ‘স্বাধীনতা, সমতা, ভ্রাতৃত্ব’, যা রাষ্ট্র ও গির্জার বিচ্ছেদ সংক্রান্ত ১৯০৫ সালের আইনের পরে স্থাপন করা হয়েছিল। কোনো গির্জার উপর এ ধরনের শিলালিপি খুব বিরল; এটি ১৯৮৯ সালে ফরাসি বিপ্লবের দ্বিবার্ষিকীতে পুনরুদ্ধার করা হয়েছিল।  লাইসিতে (, )Collins Robert French Dictionary Unabridged, Harper Collins publishers হল ফ্রান্সে ধর্মনিরপেক্ষতার সাংবিধানিক নীতি। ফরাসি সংবিধানের ১ম অনুচ্ছেদ সরকারি কর্মকাণ্ডে ধর্মের জড়িত থাকাকে, বিশেষত রাষ্ট্রীয় নীতি নির্ধারণের ক্ষেত্রে ধর্মীয় প্রভাবকে, নিরুৎসাহিত করে। এটি ধর্মীয় বিষয়ে সরকারকে জড়িত হতে বাধা দেয় এবং বিশেষত ধর্ম নির্ণয়ে সরকারের প্রভাবকে নিষিদ্ধ করে। ফরাসি ধর্মনিরপেক্ষতার মধ্যে ধর্মের অবাধ অনুশীলনের অধিকারও অন্তর্ভুক্ত রয়েছে।Religion and Society in Modern Europe, by René Rémond (Author), Antonia Nevill (Translator), Malden, MA, U.S.A.: Blackwell Publishers, 1999.Evelyn M. Acomb, The French Laic Laws, 1879-1889: The First Anti-Clerical Campaign of the Third French Republic, New York : Columbia University Press, 1941  ফরাসি ধর্মনিরপেক্ষতার দীর্ঘ ইতিহাস রয়েছে: গত শতাব্দী যাবৎ ফরাসি সরকারি নীতি গির্জা ও রাষ্ট্রের বিচ্ছেদ সংক্রান্ত ১৯০৫ সালের ফরাসি আইনের উপর ভিত্তিশীল ছিল, See drop-down essay on "The Third Republic and the 1905 Law of Laïcité", যা তৎসত্ত্বেও আলসাস ও মোজেলে প্রযোজ্য নয়। লাইসিতে পরিভাষাটি যদিও ১৯শ শতাব্দীর শেষভাগ থেকে কাথোলিক মণ্ডলীর প্রভাব থেকে গণপ্রতিষ্ঠানসমূহের স্বাধীনতা বোঝাতে ব্যবহৃত হয়েছিল, তবে বর্তমানে ধারণাটির দ্বারা অন্যান্য ধর্মীয় আন্দোলনকেও বোঝায়।Excerpt of Nouveau dictionnaire de pédagogie et d'instruction primaire, 1911:   তথ্যসূত্র  বিষয়শ্রেণী:ফ্রান্সে ধর্মনিরপেক্ষতা বিষয়শ্রেণী:ফ্রান্সের আইন বিষয়শ্রেণী:ফ্রান্সে ক্যাথলিক ধর্মের ইতিহাস বিষয়শ্রেণী:ধর্মীয় নীতি বিষয়শ্রেণী:দেশ অনুযায়ী ধর্মনিরপেক্ষতা
সুফিয়ানা পেয়ার মেরা ( বাংলা:  আমার ভালবাসা সুফিবাদের মত বিশুদ্ধ) একটি ভারতীয় টেলিভিশন ধারাবাহিক যেটি ১৬ এপ্রিল ২০১৯ থেকে স্টার ভারতে প্রচার শুরু হবে। ধারাবাহিকটি প্রযোজনা করেছেন দানিশ জাভেদ এবং প্রতীক শর্মা। এটি ডিপি স্টুডিওজ এর ব্যানারে নির্মিত হয়েছে। ধারাবাহিকটিতে মুখ্য চরিত্রে অভিনয় করেছেন হেলি শাহ ও রাজবীর সিং।   শ্রেষ্ঠাংশে    মুখ্য ভূমিকায়   হেলি শাহ - সালতানাত/কায়নাত  রাজবীর সিং - জারুন   অন্যান্য চরিত্রে   সিদ্ধার্থ বীর সূর্যবংশী   বিশ্বপ্রীতি কাউর  বৈশালি নাজারেথ  রাম গোপাল বাজাজ   এস আশরাফ করিম  তথ্যসূত্র  বিষয়শ্রেণী:টেলিভিশন ধারাবাহিক বিষয়শ্রেণী:ভারতীয় টেলিভিশন ধারাবাহিক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় নাট্য টেলিভিশন ধারাবাহিক
দানিল সের্গেয়েভিচ মেদভেদেভ (, , ; যিনি দানিল মেদভেদেভ নামে সুপরিচিত) হলেন একজন রুশ পেশাদার টেনিস খেলোয়াড়। তিনি অ্যাসোসিয়েশন অব টেনিস প্রফেশনালস (এটিপি) দ্বারা প্রকাশিত র‌্যাংকিংয়ে ২০২১ সালের তার খেলোয়াড়ি জীবনের সর্বোচ্চ অবস্থান (৪র্থ) অর্জন করেছেন। তিনি নয়টি এটিপি ট্যুর একক শিরোপা জয়লাভ করেছেন, যার মধ্যে রয়েছে ২০২০ সালের এটিপি ফাইনাল অন্যতম; সেখানে তিনি যথাক্রমে নোভাক জকোভিচ, রাফায়েল নাদাল এবং ডোমিনিক টিমকে পরাজিত করেছেন। এই জয়ের মাধ্যমে, মেদভেদেভ প্রথম খেলোয়াড় হিসেবে র‌্যাংকিংয়ে বিশ্বের শীর্ষ তিন খেলোয়াড়দের পরাজিত করেন। মেদভেদেভ ২০২১ সালের ২০২১ ইউএস ওপেনের শিরোপা জয়লাভ করেছেন, যেখানে তিনি জকোভিচকে ৬–৪, ৬–৪ এবং ৬–৪-এ সরাসরি সেটে পরাজিত করেছেন।  মেদভেদেভ ২০১৫ ক্রেমলিন কাপের দ্বৈতে অংশগ্রহণ করার মাধ্যমে এটিপি প্রধানে অভিষেক করেন। ২০১৬ সালে, মেদভেদেভ নেদারল্যান্ডে ২০১৬ রিকোহ ওপেন এককভাবে তার তার প্রথম জয় পান। পরের বছর, তিনি উইম্বলডনে প্রথমবারের মতো গ্র্যান্ড স্ল্যামে অংশগ্রহণ করেন, যেখানে তিনি বিশ্বের তিন নম্বর খেলোয়াড় স্তান ভাভরিঙ্কাকে পরাজিত করেন। কিন্তু পরবর্তী রাউন্ডে পরাজিত হন। মেদভেদেভ ২০১৮ সালে সিডনি এবং উইনস্টন-সালেমে তার প্রথম এটিপি শিরোপা এবং টোকিওতে তার প্রথম এটিপি ৫০০ শিরোপা জয়লাভ করেছেন। মেদভেদেভ ২০১৯ সালে উইম্বলডনে প্রথমবারের মতো শীর্ষ ১০-এ অভিষেক করেন এবং পরপর প্রতিযোগিতায় ফাইনালে উত্তীর্ণ হন; সিনসিনাটি এবং সাংহাইয়ে দুটি মাস্টার্স ১০০০ অনুষ্ঠান জয়লাভ করেন, যেখানে তিনি যথাক্রমে ডেভিড গফইন এবং আলেকজান্ডার জেভেরেভকে পরাজিত করেন।  মেদভেদেভ তার প্রতিপক্ষের খেলার প্রতিফলনেরর উপর ভিত্তি করে একজন রক্ষণাত্মক বেসলাইনার হিসেবে খেলেন। তার খেলার ধরনে যতটা সম্ভব কম ভুল এবং অপ্রত্যাশিত খেলার পাশাপাশি শক্তিশালী রিটার্ন অন্তর্ভুক্ত।  তথ্যসূত্র  বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ টেনিস খেলোয়াড় বিষয়শ্রেণী:মস্কোর টেনিস খেলোয়াড় বিষয়শ্রেণী:অঁতিবের ব্যক্তি বিষয়শ্রেণী:মোনাকোয় রুশ প্রবাসী ক্রীড়াবিদ বিষয়শ্রেণী:রাশিয়ার অলিম্পিক টেনিস খেলোয়াড় বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:ইউএস ওপেন বিজয়ী বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড়
আলজেরিয়ার স্বাধীনতা যুদ্ধ () ছিল ফ্রান্সের শাসনের বিরুদ্ধে আলজেরিয়ার স্বাধীনতার লড়াই । ১৯৫৪ থেকে ১৯৬২ পর্যন্ত এই যুদ্ধ চলে। ১৯৬২ সালের জুলাই মাসে ফ্রান্সের ঔপনিবেশিক শাসনের অবসান ঘটিয়ে স্বাধীন দেশ হিসেবে আলজেরিয়ার অভ্যুদয় হয়। আলজেরিয়ার স্বাধীনতা যুদ্ধ ছিল কোন ইউরোপীয় শক্তি ও তার উপনিবেশের মধ্যে সংঘটিত দীর্ঘতম যুদ্ধ। যুদ্ধটি ফ্রান্সের অভ্যন্তরীণ স্থিতিশীলতার উপর হুমকি হয়ে দাঁড়িয়েছিল। ফ্রোঁ দ্য লিবেরাসিওঁ নাসিওনাল (Front de Libération Nationale) বা আলজেরীয় জাতীয় মুক্তি ফ্রন্ট শহর ও গ্রামাঞ্চলে এই গেরিলা যুদ্ধে নেতৃত্ব দেয়।  যুদ্ধে ৯০ লক্ষ আলজেরীয় অধিবাসীর প্রায় ৫ লক্ষ নিহত হন।   তথ্যসূত্র   বিষয়শ্রেণী:আলজেরিয়ার ইতিহাস বিষয়শ্রেণী:ফ্রান্সের ইতিহাস বিষয়শ্রেণী:স্বাধীনতা যুদ্ধ বিষয়শ্রেণী:২০শ শতাব্দীর সশস্ত্র সংঘাত বিষয়শ্রেণী:আলজেরিয়ায় সরকারি ছুটির দিন বিষয়শ্রেণী:ছায়াযুদ্ধ বিষয়শ্রেণী:আফ্রিকার রাষ্ট্র ও জনগণ জড়িত যুদ্ধ
মুহাম্মদ ওয়াদ আব্দুল ওয়াহাব জাদুউ আল বয়াতি (, ; জন্ম: ১৮ সেপ্টেম্বর ১৯৯৯; মুহাম্মদ ওয়াদ নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল সাদ এবং কাতার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, ওয়াদ কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কাতারের বয়সভিত্তিক দলের হয়ে খেলার পর, তিনি ২০২০ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন।  প্রারম্ভিক জীবন মুহাম্মদ ওয়াদ আব্দুল ওয়াহাব জাদুউ আল বয়াতি ১৯৯৯ সালের ১৮ই সেপ্টেম্বর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওয়াদ নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল কাতার  ২০২০  ৩  ০ ২০২১  ১৩  ০ ২০২২  ৭  ০ সর্বমোট  ২৩  ০  তথ্যসূত্র  বহিঃসংযোগ           বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাতারের আন্তর্জাতিক ফুটবলার বিষয়শ্রেণী:আল ওয়াক্রাহ স্পোর্টস ক্লাবের খেলোয়াড় বিষয়শ্রেণী:যমজ ক্রীড়াবিদ বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:কাতারের অনূর্ধ্ব-২০ আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:কাতারের নাগরিকীকৃত নাগরিক বিষয়শ্রেণী:২০২৩ কনকাকাফ গোল্ড কাপের খেলোয়াড়
টিএস বাজওয়া একজন রাজনীতিবিদ এবং রাজ্যসভায় (সংসদের উচ্চকক্ষ) জম্মু ও কাশ্মীরের প্রতিনিধিত্বকারী ভারতীয় সংসদের সদস্য ছিলেন। তার মেয়াদ ২৫ নভেম্বর ২০০৮ তারিখে শেষ হয়েছিল। তিনি ২৬ অক্টোবর ২০২০ তারিখে জম্মু ও কাশ্মীর পিপলস ডেমোক্রেটিক পার্টি থেকে পদত্যাগ করেন।  ২০১৪ সালের মার্চ মাসে তিনি ৪৮ জন রাজনীতিবিদের মধ্যে একজন ছিলেন যাদের ভারতের নির্বাচন কমিশন তৎকালীন বিধানসভা ও সংসদীয় নির্বাচনে প্রতিদ্বন্দ্বিতা করতে নিষেধ করেছিল। কারণ তারা এর আগে বিভিন্ন সময়ে সংসদীয় ও বিধানসভা নির্বাচনে প্রতিদ্বন্দ্বিতা করার সময় নির্বাচনের সময় ব্যয়ের বিবরণ প্রদান করতে ব্যর্থ হয়েছিলেন।   তথ্যসূত্র   বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:১৯৫৬-এ জন্ম বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীরের রাজ্যসভা সদস্য বিষয়শ্রেণী:জীবিত ব্যক্তি
thumb|  সান্ত্বনা গুহ (৪ ডিসেম্বর, ১৯১০ - ১৯ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তার রচিত রাজনীতি, অর্থনীতি ও জীবনী বিষয়ক রচনাসমূহ ঐ সময়ের বিখ্যাত দৈনিকপত্র ও সাময়িক পত্রিকায় প্রকাশিত হতো। তার অগ্নিমন্ত্রে নারী এবং অন্যান্য কয়েকটি গ্রন্থ সরকার বাজেয়াপ্ত করে। ১৯৩১ সালের এপ্রিল মাসে তিনি কলকাতায় গ্রেপ্তার হন। ১৯৩২ সালে হিজলি বন্দি শিবিরে থাকাকালে ২১ দিন অনশন করেন। ঐ সময় তাকে রাজশাহী জেলে সরিয়ে আনা হয়। জেলের মধ্যে অত্যাচারের ফলে তিনি মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৭৬, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৭।  জন্ম ও শিক্ষা   সান্ত্বনা গুহের জন্ম আসামের ধূপগুড়িতে। শান্তিনিকেতনে শিক্ষাগ্রহণ করেন। প্রবেশিকা পরীক্ষায় উত্তীর্ণ হয়ে ছাত্রাবস্থায় সাহিত্যে মন দেন। রাজনীতিতেও সমান উৎসাহ ছিলো।  তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:আসামের ব্যক্তি বিষয়শ্রেণী:ভারতীয় বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:অনুশীলন সমিতি বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
মেঘনার চর বাংলাদেশের চাঁদপুর জেলায় রাজরাজেশ্বর ইউনিয়নে পদ্মা, মেঘনা ও ডাকাতিয়া নদীর মিলনস্থলে অবস্থিত একটি পর্যটনকেন্দ্র। এটি নদীকেন্দ্রিক বাংলাদেশের সর্বোচ্চ পর্যটন কেন্দ্র। এর চারদিকে নদী হওয়ায় কক্সবাজার সমুদ্র সৈকতের মতো দেখায় তাই পর্যটকরা এর নাম দিয়েছেন মেঘনার চর। স্থানীয়ভাবে বালু চর, পদ্মার চর ও মেঘনার চর নামেও এর পরিচিতি রয়েছে। বেসরকারিভাবে “স্বপ্ন ট্যুরিজম” নামক প্রতিষ্ঠান এই পর্যটনকেন্দ্রটি পরিচালনা করে।   ইতিহাস ও অবস্থান  চাঁদপুর ত্রিনদী মোহনা বড়স্টেশন মোলহেড থেকে দেড় কিলোমিটার দূরে পদ্মা ও মেঘনার মিলনস্থলের দক্ষিণ পূর্ব অংশে বালুময় ভূমি। নদীপৃষ্ঠ থেকে কিছুটা উঁচু হওয়ায় শুষ্ক ও বর্ষা মৌসুমের ভরা জোয়ারেও এটির পুরো অংশ পানিতে ভেসে যায় না। বছরজুড়ে পর্যটকদের আনাগোনা থাকে। ২০১৮ সালের শুরুর দিক থেকে মিনি কক্সবাজার ধীরে ধীরে দেশব্যাপী মানুষের কাছে পর্যটনকেন্দ্র হিসেবে পরিচিতি লাভ করতে শুরু করে। নদীর ভাঙা-গড়ার মধ্যেই প্রাকৃতিকভাবে এই স্থানটির উৎপত্তি।   আকর্ষণ  চারদিকে নদী ও দূর থেকে স্থানটি দক্ষিণ পূর্বাংশে চাঁদপুর জেলা শহরকে এবং এর বিপরীত দিকে ছোট আকৃতিতে শরীয়তপুর জেলাকে অনুধাবন করা পর্যটন কেন্দ্রের বিশেষ আকর্ষণ। শীত মৌসুমে এবং গ্রীষ্মের আগ পর্যন্ত এ পর্যটন কেন্দ্রের সৌন্দর্য ঘুরতে আসা দর্শনার্থীদের মন কাড়ে। এ স্থানটি পদ্মা ও মেঘনার মিলনস্থলে অবস্থান হওয়া দু’দিকে মেঘনা ও পদ্মার  বিস্তীর্ণ জলরাশির ছোট ছোট ঢেউ আর বালুকাময় বিস্তীর্ণ চরের সৌন্দর্য উপভোগ করতে বাংলাদেশের বিভিন্ন অঞ্চল থেকে পর্যটকরা এখানে ভিড় করে। সকালে বা বিকেলে এসে সূর্যোদয় ও সূর্যাস্ত উভয়টির দৃশ্যই এখান থেকে দেখা যায়।   দু’দিক থেকে দু’নদীর ছোট ছোট ঢেউ আছড়ে পড়া, পদ্মা-মেঘনায় জেলেদের ইলিশ ধরার দৃশ্য  আর বিস্তীর্ণ বালির ফাঁকে সবুজ ঘাস মিনি কক্সবাজার বিশেষ সৌন্দর্য। এছাড়া জনপ্রিয় স্থানটিতে পর্যটকদের জন্যে মেঘনা ও পদ্মা নদীর মিঠা পানিতে সাঁতারের পাশাপাাশি ও গোসলের সুযোগ রয়েছে।   ঝুঁকি  বর্ষার সময় সাঁতার না-জানা পর্যটকদের জন্য মিনি কক্সবাজার ঝুঁকিপূর্ণ। ১২ জুন ২০১৯ তারিখে এখানে সাঁতার কাটতে গিয়ে একজন পর্যটক নিখোঁজ হন। ১৩ জুন ২০১৯ তারিখে চাঁদপুর নদী ফায়ার সার্ভিস, বাংলাদেশ নৌ-বাহিনী ও কোস্টগার্ড সদস্যরা তার লাশ উদ্ধার করে।   বাংলাদেশ পানি উন্নয়ন বোর্ড এ পর্যটনকেন্দ্রকে চাঁদপুর শহর রক্ষা বাঁধের জন্যেও ঝুঁকিপূর্ণ হিসেবে দেখছে।  আরও দেখুন  বাংলাদেশের সমুদ্র সৈকতের তালিকা  তথ্যসূত্র  বহিঃসংযোগ  বিষয়শ্রেণী:চট্টগ্রাম বিভাগের সমুদ্র সৈকত বিষয়শ্রেণী:চাঁদপুর সদর উপজেলা বিষয়শ্রেণী:চাঁদপুর জেলার দর্শনীয় স্থান